stanford-oval/wikipedia huggingface dataset:
Katy Perry
Aiheesta muualla

Wikimedia Commonsissa on kuvia tai muita tiedostoja aiheesta .
Katy Perryn viralliset kotisivut. (englanniksi)
Katy Perry Myspacessa (englanniksi)
| n k Katy Perry |
| --- | --- |
Studioalbumit:  Katy Hudson  One of the Boys  Teenage Dream  Prism  Witness  Smile  143 
Livealbumit:  MTV Unplugged 
Singlet:  ”Ur So Gay”  ”I Kissed a Girl”  ”Hot n Cold”  ”Thinking of You”  ”Waking Up in Vegas”  ”Starstrukk” (3OH!3 ft. Katy Perry)  ”If We Ever Meet Again” (Timbaland ft. Katy Perry)  ”California Gurls” (ft. Snoop Dogg)  ”Teenage Dream”  ”Firework”  ”E.T.” (ft. Kanye West)  ”Last Friday Night (T.G.I.F.)”  ”The One That Got Away”  ”Part of Me”  ”Wide Awake”  ”Hummingbird Heartbeat”  ”Roar”  ”Who You Love” (John Mayer ft. Katy Perry)  ”Unconditionally”  ”Dark Horse” (ft. Juicy J)  ”Birthday”  ”This Is How We Do”  ”Rise”  ”Chained to the Rhythm” (ft. Skip Marley)  ”Bon Appétit”  ”Swish Swish” (ft. Nicki Minaj)  ”Feels” (Calvin Harris ft. Katy Perry, Pharrell Williams, Big Sean)  ”Save as Draft”  ”Hey Hey Hey”  ”Cozy Little Christmas”  ”365” (Zedd, Katy Perry)  ”Con Calma” (Remix) (Daddy Yankee, Katy Perry ft. Snow)  ”Never Really Over”  ”Small Talk”  ”Harleys in Hawaii”  ”Never Worn White”  ”Daisies”  ”Smile”  ”Resilient” (ft. Aitana) [Tiësto Remix]  ”Not The End Of The World”  ”Cry About It Later” (ft. Luísa Sonza, Bruno Martini)  ”Electric”  ”When I'm Gone” (Alesso, Katy Perry)  ”Where We Started” (Thomas Rhett, Katy Perry)  ”Woman’s World”  ”Lifetimes”  ”I'm His, He's Mine”    
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Japani  Tšekki  Australia  Korea  Alankomaat  Puola 
Taiteenala:  Emmy Awards  Grammy Awards  MusicBrainz 
Henkilöt:  Deutsche Synchronkartei  DDB  Trove  Elonet  Yle 
Muut:  Europeana  SNAC  IdRef 
Katy Perry vuonna 2009.
Lisa Eder

| Mitalit | Mitalit | Mitalit |  |
| --- | --- | --- | --- |
|  Lisa Eder Seefeldissä 2019. |  Lisa Eder Seefeldissä 2019. |  Lisa Eder Seefeldissä 2019. |  |
Maa:   Itävalta
Naisten mäkihyppy
| MM-kilpailut  | MM-kilpailut  | MM-kilpailut  |  |
|  Hopeaa | Trondheim 2025 | joukkuemäki |  |
Lisa Eder (s. 12. elokuuta 2001 Sankt Johann in Tirol) on itävaltalainen mäkihyppääjä. Hän edustaa HSV Saalfelden -seuraa.
Eder saavutti nuorten MM-kilpailuissa joukkuemäessä kultaa 2020 ja 2021 ja pronssia 2019 sekä sekajoukkuemäessä kultaa 2020. Henkilökohtaisessa kilpailussa hän oli neljäs vuosina 2020 ja 2021. Pekingin olympialaisissa 2022 hän sijoittui normaalimäessä kahdeksanneksi ja sekajoukkuemäessä viidenneksi. Trondheimin MM-kilpailuissa 2025 hän saavutti joukkuemäessä hopeaa sekä sijoittui suurmäessä kuudenneksi ja normaalimäessä 11:nneksi.
Eder kilpaili maailmancupissa ensimmäisen kerran Zaōssa tammikuussa 2018. Ensimmäiset maailmancupin pisteensä hän sai saman vuoden maaliskuussa, kun hän oli yhdestoista Oberstdorfin normaalimäessä. Kymmenen parhaan joukkoon hän selviytyi ensimmäisen kerran oltuaan kahdeksas Hinzenbachin normaalimäessä tammikuussa 2020. Ensimmäisen palkontosijansa hän saavutti oltuaan kolmas niin ikään Hinzenbachissa helmikuussa 2022. Kaudella 2024–2025 hän on sijoittunut toiseksi Sapporon suurmäessä ja kolmanneksi Lillehammerin suurmäessä sekä Zhangjiakoun ja Ljubnon normaalimäissä.
Alexandria Loutitt

| Alexandria Loutitt |
| --- | --- |

Henkilötiedot
Syntynyt: 7. tammikuuta 2004 (ikä 21)
Mäkihyppääjä
Maailmancup
Kaudet:  2020–
Voitot:  2
Palkintokorokkeella:  10
 Tietolaatikko päivitetty 11. helmikuuta 2025 
| Mitalit> Maa:  Kanada.Naisten mäkihyppy. Olympialaiset  | Mitalit> Maa:  Kanada.Naisten mäkihyppy. Olympialaiset  | Mitalit> Maa:  Kanada.Naisten mäkihyppy. Olympialaiset  | Maa:  Kanada> Naisten mäkihyppy. |
| --- | --- | --- | --- |
|  Pronssia | Peking 2022 | sekajoukkuemäki |  |
| MM-kilpailut  | MM-kilpailut  | MM-kilpailut  |  |
|  Kultaa | Planica 2023 | suurmäki |  |
Alexandria Loutitt (s. 7. tammikuuta 2004) on kanadalainen mäkihyppääjä ja maailmanmestari.
Oberstdorfin MM-kilpailuissa 2021 Loutitt sijoittui suurmäessä 37:nneksi, sekajoukkuemäessä kymmenenneksi ja joukkuemäessä 11:nneksi. Pekingin olympialaisissa 2022 Loutitt saavutti pronssia sekajoukkuemäessä. Planican MM-kilpailuissa 2023 hän saavutti suurmäen maailmanmestaruuden sekä sijoittui normaalimäessä 26:nneksi ja joukkuemäessä kuudenneksi. Trondheimin MM-kilpailuissa 2025 hän oli normaalimäessä viides ja suurmäessä kymmenes.
Loutitt kilpaili Mäkihypyn maailmancupissa ensimmäisen kerran Ljubnossa helmikuussa 2020. Ensimmäisen kerran hän saavutti maailmancupin pisteitä Lillehammerissa joulukuussa 2021 oltuaan neljästoista. Ensimmäisen kerran kymmenen parhaan joukkuun hän sijoittui Villachissa joulukuussa 2022 oltuaan neljäs. Ensimmäisen palkintokorokesijoituksensa ja samalla voittonsa hän saavutti Zaōssa tammikuussa 2023. Hän on ensimmäinen kanadalaisnainen, joka on voittanut maailmancupin osakilpailun. Hän sijoittui samalla kaudella toiseksi Lillehammerissa. Kaudella 2023–2024 hän sijoittui Lillehammerin normaalimäen kilpailussa kolmanneksi ja suurmäen kilpailussa toiseksi sekä Engelbergissä toiseksi. Hän oli kolmas Zaōssa ja Ljubnossa. Planicassa hän sijoittui toiseksi ja maailmancupin kokonaiskilpailussa kolmanneksi. Kaudella 2024–2025 hän voitti Sapporon suurmäen kilpailun ja oli kolmas Lake Placidissa.
Nuorten MM-kilpailuista Loutittilla on normaalimäen kulta Whistleristä vuodelta 2023 ja normaalimäen pronssi Zakopanesta vuodelta 2022.
Konson kulttuurimaisema

Pengerrettyjä peltoja.
Waga eli vainajan muistopatsas.
Konson kulttuurimaisema on 55 neliökilometrin laajuinen alue Konson lähistöllä Etiopian eteläosassa. Siihen sisältyy kivimuurien suojaamia kyliä ja pikkukaupunkeja, sekä jopa viiden metrin korkuisten kivipengerten avulla kukkulan rinteille rakennettuja peltoja ja kastelualtaita. Perinteisiin metsähautausmaihin on haudattu hengellisiä johtajia, joiden haudoille on veistetty puusta vainajaa muistuttavia patsaita. Alue on Unescon maailmanperintökohde vuodesta 2011.
Aiheesta muualla

Kuvia tai muita tiedostoja aiheesta Konson kulttuurimaisema Wikimedia Commonsissa
Noel Axelsson

| Noel Axelsson |
| --- | --- |
 Noel punomassa juonta jaksossa 4215, Kasvot peilissä.
Näyttelijä(t):  Jarkko Miettinen
Kesto:  2018–
Ensi- esiintyminen:  Osa 3447: Camilla ja alaston avec (26.10.2018)
Henkilötiedot
Koko nimi:  Noel Kristoffer Axelsson
Ammatti:  juristi, toimitusjohtaja
Sukupuoli:  mies
Asuinpaikka:  Helsinki, Pihlajakatu 23 B8
Suhteet
Sisarukset:  Pauli Axelsson  (kuollut)
Puoliso(t):  Camilla Mustavaara  (ex-vaimo)  Elina Taalasmaa (ex-vaimo)  Susu Honkanen (ex-kihlattu) Daniela Honkanen  (vaimo)
Lapset:  Toivo Taalasmaa  (adoptiopoika)  Daniel Pauli Axelsson  (kuollut)
Sisarusten lapset:  Viola Angervuo  (veljen tytär)
Muut sukulaiset:  Ilo Angervuo  (veljen tyttären poika)
Tutut:  Linda Eerikäinen  (veljen tyttären äiti)
Infobox OKVirheellinen NIMI-arvo: 
Noel Kristoffer Axelsson (ent. Taalasmaa) on kuvitteellinen henkilö suomalaisessa saippuasarjassa Salatut elämät, jossa häntä esittää Jarkko Miettinen. Noel Axelsson nähtiin sarjassa ensimmäistä kertaa 26. lokakuuta 2018 esitetyssä jaksossa 3447: Camilla ja alaston avec.
Noel Axelsson on sarjan ainoa hahmo, jolla on oma taustamusiikki, August Wilhelmssonin Until This Point. Se soi sarjassa kolmena eri versiona; Full-versiona, Melody-versiona ja Instruments-versiona.
Luonteeltaan Noel on juonitteleva, manipuloiva ja häikäilemätön opportunisti, joka on käyttänyt hyväkseen useita sarjan hahmoja.
Yleistä > Perhe

Noelin lapsuuden perheestä tiedetään hyvin vähän. Sarjassa on mainittu ainoastaan hänen veljensä Pauli Axelsson, joka teki itsemurhan teini-ikäisenä. Tuolloin Paulin tyttöystävä Linda Eerikäinen odotti Paulin lasta, joka Lindan toimesta annettiin Lindan äidille, Päivi Heleniukselle kasvatettavaksi. Noel tutustui veljensä ja Lindan yhteiseen tyttäreen, Viola Angervuohon tytön ollessa teini-ikäinen. Saapuessaan Pihlajakadulle Noel oli naimisissa Camilla Mustavaaran kanssa. Suhde alkoi horjumaan, kun Noel ymmärsi haluavansa lapsen, mutta vaimo Camilla ei ollut tähän suostuvainen. Lopulta pariskunta päätyi avioeroon Noelin petettyä Camillaa useita kertoja tämän siskon Sabrina Mustavaaran kanssa. Camillan jälkeen Noel seurusteli jonkin aikaa nuoremman Aino Kaukovaaran kanssa. Noel rakastui ulkomailla Elina Taalasmaahan, jonka kanssa hän meni naimisiin, jotta pari voisi adoptoida lapsen. Liitto päättyi kuitenkin eroon, jonka jälkeen Noel sai adoptiopoikansa Toivo Taalasmaan yksinhuoltajuuden. Noel luovutti lopulta yksinhuoltajuuden Elinalle luultuaan kuolevansa.
Elämä Pihlajakadulla > Saapuminen Pihlajakadulle ja avioliitto Camillan kanssa

Saapuessaan Pihlajakadulle Noel oli naimisissa Camilla Mustavaaran kanssa. Aiemmin Camilla pakeni ulkomaille syyllisyydentuskissaan Alissa Nikkisen jouduttua myrkytetyksi. Myöhemmin Monica Mustavaara sai soitettua siskolleen puhelun ja kertoi, ettei Camillaa enää epäillä Alissan myrkyttämisestä. Noelin kanssa samassa hotellihuoneessa majoittuva Camilla ilmoitti Noelille, että he palaavatkin Helsinkiin. Noel ja Camilla asettuivat asumaan Pihlajakadulle. Camillan avulla Noel asettui Mustavaara-yhtiöiden johtoon.
Myöhemmin Camillan sisko Sabrina Mustavaara asettui yhtiön johtoon, ja Noel päätyi tämän kanssa useamman kerran sänkyyn. Camilla sai tietää tästä ja jätti Noelin. Naiset myös potkivat Noelin ulos yhtiöstä ja pitivät huolen siitä, ettei hän myöskään saisi työskennellä juristina. Tämän jälkeen Noel asui hetken aikaa autossa. Pyytäessään vihdoin apua veljentyttärensä Viola Angervuon äidiltä Linda Eerikäiseltä pääsi hän asumaan Pihlajakatu B5 -asuntoon yhdessä Tale Taalasmaan, Aino Kaukovaaran ja Sampo Kaukovaaran kanssa. Tale tosin muutti kimppakämpästä takaisin Sannin luo.
Elämä Pihlajakadulla > Avioliitto Elinan kanssa ja Toivon adoptoiminen

Noel seurusteli Ainon kanssa, mutta jätti tämän tajuttuaan rakastavansa Elina Taalasmaata, jonka kanssa hänellä oli vuosia sitten Lontoossa salasuhde, kun Elina oli vielä naimisissa Tuomo Tervajoen kanssa. Noel muutti pois kimppakämpästä ja asui Moosen takahuoneessa, kunnes muutti Taalasmaille alettuaan seurustella Elinan kanssa. Myöhemmin Elina ja Noel menivät naimisiin voidakseen adoptoida Nella Tammisen ja Ressu Mattilan lapsen, koska lain mukaan lapsia ei pysty adoptoimaan molemmat vanhemmat jos he eivät ole virallisesti naimisissa. Noel muutti oman sukunimensä Taalasmaaksi hänen ja Elinan mentyä naimisiin.
Talvella 2021 Seppo ja Ulla Taalasmaa ostivat Pihlajakadulta Helena Kuulan omistaman asunnon. Asunto oli häälahja ja Noel muutti sinne vaimonsa Elinan ja poikansa Toivon kanssa. Elinan katoamisen jälkeen Noel alkoi käyttämään rauhoittavia lääkkeitä koska hän oli ahdistunut, koska Elina oli kadoksissa eikä hän tiennyt missä Elina oli, kun Elina lähti kotoa sekavassa mielentilassa ilmoittamatta Noelille yhtään mitään.
Elämä Pihlajakadulla > Noelin ampuminen, Susun katoaminen ja totuus ampujasta

Kevään 2022 päätösjaksossa Noel oli allekirjoittamassa sopimustaan Mustavaara-yhtiön toimitusjohtajaksi juoden konjakkia. Häntä ammuttiin ja hän kaatui pöydälle. Susu löysi Noelin ammuttuna. Noel sai sairaalassa sydänkohtauksen, mutta sitten heräsi ja toipui ennalleen. Vielä sairaalassa ollessaan hän kertoi pojalleen mitä kaikkea on tehnyt. Susu kuuli keskustelun ja katosi. Noel tajusi Susun kuulleen keskustelun ja kadonneen tästä syystä. Myöhemmin Noel hankki Mustavaara-yhtiön itselleen ja muutti sen Axelsson Companyksi. Axelsson Companyn juhlissa Matias Kajander kävi pelottelemassa Noelia ampumalla ostamallaan aseella Noelin ohi ja pakeni paikalta. Perään lähtenyt silloinen Axelsson Companyn turvallisuuspäällikkö Miki Kajander sai lopulta Matiaksen kiinni, mutta, koska Matias on Mikin poika, hän päästi Matiaksen karkuun ja hankkiutui eroon aseesta.
Myöhemmin paljastui Noelin lavastaneen Elinan syylliseksi ampumiseensa. Noel oli palkannut erään Salmisen ampumaan häntä takaapäin, ja käskenyt Salmista hankkimaan Elinan sormenjäljet pistooliin, millä Salminen ampui Noelia. Salminen huumasi Elinan unilääkkeellä ja sai näin ollen hankittua Elinan sormenjäljet pistooliin Elinan nukkuessa sohvalla. Oikeus tuomitsi Elinan vankilaan Noelin murhan yrityksestä. Noel kuitenkin tilasi palkkamurhaajan murhaamaan Salmisen koska hän ei suostunut jatkamaan yhteistyötä Noelin kanssa.
Elämä Pihlajakadulla > Suhde Danielaan ja Mikin yritys saada Noel kiinni

Susun kadottua Susun siskon, Marika Honkasen tytär Daniela Honkanen jäi asumaan Noelin kanssa samaan asuntoon, jossa asuivat jonkin aikaa yhdessä, kunnes Noelin manipuloitua Danielaa, he alkoivat seurustelemaan. He yrittivät pitää suhteen salassa, mutta Miki, Matias ja Laila näkivät heidät puistossa. Matias ja Laila pakottivat Danielan valitsemaan Noelin ja heidän välillä, Daniela joutui valitsemaan Noelin.
Pian tuosta tapahtumasta Miki murtautui Noelin autoon ja pakotti Noelin myöntämään ajaneensa Matiaksen yli. Noel ei halunnut tunnustaa, mutta teki sen, koska Miki uhkasi häntä aseella. Miki äänitti tunnustuksen ja uhkasi viedä asian oikeuteen. Miki kuitenkin paljasti vahingossa Matiaksen ampuneen Noelia jälkimmäisellä kerralla. Noel oli ovela, joten hän keksi saman ajatuksen kuin Miki ja äänitti itse Mikin tunnustuksen. Hän ei kuitenkaan kertonut Mikille äänittäneensä Mikin tunnustusta. Tunnustuksesta iloinen Miki lähti kotiin Matiaksen luo, jossa odotti Matiaksen lisäksi myös Noel. Noel soitti äänitteen Mikille ja Matiakselle ja totesi, että hän pystyy järjestämään sekä Mikin, että Matiaksen vankilaan. Miki kuitenkin huomautti hänen tekemästään äänitteestä, johon Noel totesi, että tunnusti valheellista tietoa vain, jotta häntä ei ammuttaisi ja väitti, ettei oikeasti ajanutkaan Matiaksen yli.
Elämä Pihlajakadulla > Noel hankkiutuu eroon Robinista, kontrolloi Danielan elämää ja sabotoi tämän työnhaun

Robin Marklund kävi uhkailemassa Noelia, että mikäli tämä ei muuttaisi asennettaan Elinaa kohtaan ja antaisi Elinan tavata Toivoa, hän ryhtyisi toimenpiteisiin. Myöhemmin Noel kuiskutteli Toivolle aikovansa hankkiutua eroon Robinista. Noel asetti Elinalle ehdoksi Toivon tapaamiseen sen, että Elina jättää Robinin. Elina jätti Robinin ja Noelin juoni onnistui. Robin poistui Pihlajakadulta.
Daniela kertoi Noelille haluavansa omaa aikaa. Noel ei kuitenkaan ollut ymmärtäväinen vaan alkoi manipuloivaan sävyyn udella Danielalta eikö hänen seuransa miellytä. Riidan jälkeen he palasivat yhteen ja saivat sovittua. Daniela halusi mennä keikalle Mooseen vasta tutustuneensa Hani Laitelan kanssa ja Noel jäi kotiin hoitamaan Toivoa. Noel kuitenkin hankki Toivolle hoitajan ja lähti vakoilemaan Danielaa. Pian  tästä Daniela halusi töihin majatalo Amandaan. Noel suhtautui ajatukseen skeptisesti, koska hänen mielestään Danielan ei ollut järkeä siirtyä Axelsson Companystä Amandaan töihin. Lopulta Noel kuitenkin esitti hyväksyneensä valinnan ja tilasi Danielalle taksin. Taksi ajoi kuitenkin väärään suuntaan ja kiertotietä. Taksikuski joutui lopulta paljastamaan Danielalle Noelin maksaneen hänet ajamaan kiertotietä, jotta Daniela ei saisi töitä. Daniela sai työn ja raivosi Noelille. Noel kuitenkin manipuloi Danielan puolelleen takaisin.
Elämä Pihlajakadulla > Noelin "vatsasyöpä", Elina saa Toivon huoltajuuden ja Elinan pako

Elina halusi kostaa kaiken sen mitä Noel oli hänelle tehnyt. Hankkiuduttuaan lääkäriksi, hän laittoi vatsavaivoja aiheuttavaa lääkettä Noelin kahviin. Noel meni sairaalaan vatsavaivojen takia ja häneltä otettiin testit. Elina väärensi tulokset ja Kalle Laitela kertoi Noelille tuloksista paljastuneen jotain yllättävää. Noel valehteli Danielalle olevansa täysin terve, mutta hakiessaan Toivoa hoidosta Elinalta, Noel kertoi hänellä olevan vatsasyöpä. Elina esitti tukevansa Noelia ja osti jopa Noelille ennen sädehoitoa otettavaa lääkettä, joka sai Noelin pyörtymään. Lopulta Elina kertoi syynä pyörtyilylle olevan mahdollisesti syövän leviäminen aivoihin. Noel valmistautui kuolemaan. Hän antoi Elinalle Toivon yksinhuoltajuuden, lähti Kallen vastaanotolle tutkimuksiin ja hänet laitettiin magneettikuvauksiin. Elinalle tuli kiire hakea Toivo päiväkodista ja hän kertoi Toivolle heidän lähtevän pitkälle matkalle. Samalla Kallen vastaanotolla Noel sai kuulla olevansa täysin terve.
Elämä Pihlajakadulla > Noel haluaa uuden lapsen, Susun paluu ja Merja Pennanen sotkeutuu Noelin juoniin

Elinan lähdettyä Toivo matkassaan, Noel suri asiaa ja oli lähes täysin toimintakyvytön. Pian hän kuitenkin keksi, että haluaa uuden lapsen. Daniela ei ollut innokas asiasta. Noel uskotteli ymmärtävänsä, mutta alkoikin eri tavoin yrittämään saada Danielaa raskaaksi. Lopulta Daniela päätti hankkia kierukan ja, kun Noel sai kuulla siitä hänen suunnitelmansa meinasi mennä pieleen. Noel alkoi syöttää Elinan hänelle antamia "syöpälääkkeitä" Danielalle salaa, jotta Daniela lääkkeiden oireista luulisi sen johtuvan kierukasta ja näin hankkiutuisi kierukasta eroon.
Pian tästä Susu teki paluun Pihlajakadulle ja yritti piilotella Noelilta. Se ei kuitenkaan onnistunut vaan Noel löysi Susun heti. Noelille selvisi Susun lähdön syy ja he sopivat, etteivät puutu toistensa elämään sen jälkeen, kun Noel oli uhkaillut Susua. Susu alkoi kuitenkin suunnitella Noelille kostoa.
Danielan käytyä Susun vastaanotolla Susu tajusi Noelin myrkyttäneen Danielaa. Hänen epäilyksensä heräsivät, kun laboratorionhoitaja oli jäänyt lomalle voitettuaan paljon rahaa. Noel olikin lahjonut laboratorionhoitaja Merja Pennasen väärentämään tulokset. Susu kävi etsimässä todisteita Noelin ja Danielan asunnosta, mutta ei löytänyt niitä sillä Noel oli hankkiutunut lääkkeistä aiemmin eroon Axelsson Companylla heitettyään lääkkeet roskakoriin. Noel oli aiemmin rapussa nähnyt korun Susulla ja löydettyään sen asunnostaan, hän tajusi mistä on kyse. Noel vei korun asentajalle, joka asensi koruun kuuntelulaitteen. Noel vei korun rappuun, josta Joonatan Sievinen löysi sen ja palautti Susulle. Susu helpottui, mutta päästyään Amandaan juttelemaan asiasta Danielan kanssa, Noel oli kotonaan kuuntelemassa puhelimeen asennetun sovelluksen kautta Susun ja Danielan keskustelua.
Susu yritti tiedustella Merjalta totuutta asiasta, mutta Merja kielsi kaiken. Noel murtautui myöhemmin Merjan autoon ja uhkaili vahingoittavansa tämän tytärtä mikäli paljastaa Noelin juonet kenellekään. Susu kertoi epäilyksistään Mikille ja Miki kävi myöhemmin kuulustelemassa Merjaa asiasta. Merja ei tälläkään kerralla suostunut myöntämään mitään, mutta epäilykset heräsivät Mikissä. Noel piti vielä myöhemmin huolta vierailullaan sairaalassa, että Merja pitää sopimuksensa Noelin kanssa.
Elämä Pihlajakadulla > Susu ja Miki pääsevät Noelin jäljille, Noelin suunnitelma onnistuu

Noelin puhkottua kondomeja yrityksenään saada Daniela raskaaksi, Susu ja Miki murtautuivat Noelin asuntoon vaihtaakseen puhkotut ehjiin. He esittivät mukavaa Danielalle ja Noelille ja kutsuivat heidät illalliselle. Illallisen päätavoite oli kerätä todisteita Noelista ja he ottivatkin Noelilta viinilasin kesken illallisen ja laittoivat sen talteen. He jättivät todisteet vartioimatta. Miki lähti kotiin ja Susu iltavuoroon. Noel murtautui asuntoon ja hävitti todisteet ja Mikin lähetettyä todisteet tutkittavaksi, niistä ei löytynyt yhtään mitään. Noel kertoi tapahtuneesta Mikille ja Susulle ja uhkasi heitä käskien jättämään hänet ja Danielan rauhaan.
Noel pakotti Danielan valitsemaan joko eron tai lapsen. Daniela muutti Amandaan miettimään päätöstään ja teki siellä raskaustestin. Siitä paljastui, että hän on raskaana. Hän kertoi tästä Susulle ja Noel kuuli kaiken. Susu varovaisesti yritti taivutella Danielaa aborttiin ja Noel raivostui. Hän meinasi ajaa Susun yli, mutta lähti Keravalle tapaamaan Ramia tarkoituksenaan johdatella Susu takaisin Keravalle Ramin luo. Juonen seurauksena Rami ja Susu lähentyivät.
Elämä Pihlajakadulla > Noel ja Daniela menevät kihloihin, Noelin nimiehdotus lapselle ja häät

Noelin sihteerin ehdotuksesta Noel kosi Danielaa ja Daniela vastasi myöntävästi. Noel osti suuren nallen heidän lapselleen, jolle Noel ehdotti nimeksi Daniel Pauli. Daniel Danielasta ja Pauli Noelin veljen mukaan. Nimiehdotus sopi Danielalle. Häät lähestyivät ja Salla varoitti useita kertoja Danielaa Pihlajakadun häiden tyypillisestä epäonnesta, joka aiheutti Danielalle kauhua. Häät sujuivat kuitenkin onnistuneesti ja Noel ja Daniela päätyivät naimisiin.
Suhteet > Rakkaussuhteet

Camilla Mustavaara: ex-vaimo, päättynyt
Sabrina Mustavaara: seksisuhde, päättynyt
Aino Kaukovaara: seurustelusuhde, päättynyt
Elina Taalasmaa: ex-vaimo, yhteinen adoptiopoika Toivo Taalasmaa
Susu Honkanen: ex-kihlattu
Daniela Honkanen: vaimo
David Levin

| David Levin |
| --- | --- |
 Levin Sudbury Wolvesissa 2017
Henkilötiedot
Syntynyt: 16. syyskuuta 1999 (ikä 25) Tel Aviv, Israel
Kansalaisuus:   Israel,  Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  178 cm
Paino:  82 kg
Seura
Seura:  CSM Corona Brașov
Sarja:  Erste Liga (jääkiekko)
Pelaajaura
Pääsarjaura:  2020–
Aik. seurat:  Dinamo Riika (KHL)   HK Zemgale (Latvia)   Kristianstads IK (Allsvenskan)   Bratislava Capitals (ICEHL)   HC Netanya (IEHL)  Nottingham Panthers (EIHL) HSC Csíkszereda (Erste Liga)
David Levin on israelilaissyntyinen kanadalainen jääkiekkoilija. Levin on laitahyökkääjä, mutta hän osaa pelata myös keskushyökkääjänä. Hän on pelannut esimerkiksi OHL-liigan Sudbury Wolvesissa, KHL-liigan Dinamo Rigassa ja HockeyAllsvenskanin Kristianstads IK:ssa.  Hän on toivonut olevansa ensimmäinen israelilaissyntyinen NHL pelaaja. Nykyään hän pelaa Erste Ligan CSM Corona Brașovissa. Levin on edustanut ja pelannut Israelin jääkiekkomaajoukkueessa.
Muuta

Levin on juutalainen. Hän muutti nuorena Kanadaan.
Kotona Levin puhui venäjää, kun taas koulussa hän käytti hepreaa; ennen muuttoaan Kanadaan hän ei puhunut yhtään englantia.
Kalervo Nissilä

Kalervo Nissilä 1950-luvulla.
Kaino Kalervo Nissilä (11. kesäkuuta 1913 Kälviä – 30. maaliskuuta 1997) oli suomalainen näyttelijä, teatteriohjaaja ja teatterinjohtaja. Hänen ohjaustapaansa on luonnehdittu suoraviivaiseksi, liiallista symboliikkaa karttavaksi. Näyttelijänä hän oli voimakas tulkitsija.
Perhetausta

Kalervo Nissilän vanhemmat olivat Matti E. Nissilä ja Ellen Maunumäki. Hänen puolisonsa oli Asta Maria Lantz vuodesta 1937 lähtien. Liitosta syntyi neljä lasta: Kullervo (1938), Anna-Liisa (1941), Kimmo (1942) ja kuopuksena Ulla-Greta (1948).
Teatteriura

Nissilä aloitti uransa Kokkolan Näyttämöllä vuonna 1938 ja oli sen seuraajan, Yhteisteatteri-Maakuntateatterin, johtaja vuosina 1948 ja 1949. Vuonna 1946 hän näytteli Kokkolan Työväen näyttämöllä. Vuodesta 1949 vuoteen 1952 hän työskenteli ohjaavana näyttelijänä Vaasan Suomalaisessa Teatterissa. Vuosina 1952–1955 Nissilä toimi Tampereen Teatterin näyttelijänä. Hänen tuloroolinsa TT:ssa oli Petrucchio näytelmässä Kuinka äkäpussi kesytetään. Nissilän elämänvoimaa kiiteltiin, hänen katsottiin paikkaavan Holger Salinin jättämän aukon.
Alkuvuodesta 1955 Nissilä nimitettiin Tampereen Työväen Teatterin apulaisjohtajaksi. Sieltä hän siirtyi Tampereen Teatterin johtajaksi vuodesta 1959 vuoteen 1963. Samana vuonna hän ohjasi Tampereen Teatteriin Erich Maria Remarquen näytelmän Viimeinen asema, joka edusti ”osallistuvaa” yhteiskunnallista teatteria. Nissilä jatkoi myös näyttelijänä. Erityisesti hänen tulkintaansa majuri Cornelius Melodysta näytelmässä Pisara runoilijaa ylistettiin vapautuneeksi ja monisävyiseksi. Suoraviivaisen näyttelijän heikkoutena oli siihen asti pidetty aste-erojen puutteellista esiin tuomista.
Vuosina 1963–1968 Nissilä työskenteli Turun kaupunginteatterin johtajana. Vuodesta 1968 vuoteen 1970 hän oli ohjaajana Lahden kaupunginteatterissa. Teatterinjohtajan uraansa Nissilä jatkoi Kotkan kaupunginteatterissa 1970–1973 ja edelleen Joensuun kaupunginteatterissa 1973–1978. Hän jäi eläkkeelle 1. elokuuta 1978 ja sai valtion ylimääräisen taiteilijaeläkkeen toukokuusta 1987 alkaen.